പ്ലസ് ടുവിന് ചേരാതെ ഡിഗ്രി പഠനം ആലോചനയുമായി സൗദി അറേബ്യ സൗദിയിലേക്ക് വിദേശ വിദ്യാര്ഥികള്ക്ക് വിദ്യാഭ്യാസ വിസകള് അനുവദിക്കാന് സൗദി അറേബ്യ. രാജ്യത്ത് വിദേശ സര്വകലാശാലകള് ആരംഭിക്കാനുള്ള നടപടികള് പുരോഗമിക്കുന്നതായി വിദ്യാഭ്യാസ മന്ത്രി ഹമദ് അല് ശെയ്ഖ് അറിയിച്ചു. ബിരുദ പഠനത്തിന് ചേരാന് ഹയര്സെക്കണ്ടറി പൂര്ത്തിയാക്കണമെന്ന നിയമം നീക്കം ചെയ്യാനും ആലോചിക്കുന്നതായി മന്ത്രാലയം അറിയിച്ചു. സൗദിയില് ബിരുദം പൂര്ത്തിയാക്കുന്ന വിദ്യാര്ഥികള്ക്ക് ക്യാംപസ് റിക്രൂട്ട്മെന്റുകള് സജീവമാക്കും. സൗദി പൗരന്മാര്ക്ക് പരമാവധി ജോലികള് ലഭ്യമാക്കുകയാണ് ലക്ഷ്യം. വിദേശ സര്വകലാശാലകളുടെ ബ്രാഞ്ചുകള് സൗദിയില് ആരംഭിക്കുന്നതിന്നായുള്ള നിയമങ്ങള്ക്കും വ്യവസ്ഥകള്ക്കും രൂപം നല്കുന്നുണ്ട്. സര്വകലാശാലകള് ആരംഭിച്ചാല് വിദേശ വിദ്യാര്ഥികള്ക്കായി വിദ്യാഭ്യാസ വിസകള് അനുവദിക്കും. വിദേശ സര്വകലാശാലകളുമായി സ്റ്റുഡന്റ്സ് എക്സ്ചേഞ്ച് പ്രോഗ്രാമുകള് സംഘടിപ്പിക്കുമെന്നും മന്ത്രി അറിയിച്ചു. രാജ്യത്ത് ശാസ്ത്ര സാങ്കേതിക വിദ്യാഭ്യാസ രംഗം ശക്തിപ്പെടുത്തുകയെന്ന ലക്ഷ്യത്തോടെയാണ് പദ്ധതികള് നടപ്പിലാക്കുന്നത്. Tags